Slovenska kronika, 21.8.2013


Naslov: Ob otvoritvi ponovno pripravili protest
Napoved za voditelja:

V Šentjerneju bi se morali krajani danes ob občinskem prazniku veseliti nove pridobitve – centralne čistilne naprave, vendar je svečano otvoritev, ki se jo je udeležil tudi minister za kmetijstvo in okolje Gregor Židan, zasenčil protest Civilne iniciative. Kot je znano, se je ta že nekaj časa borila proti previsokemu komunalnemu prispevku, ki bi ga morali plačevati občani, zdaj pa so še vedno nezadovoljni zaradi previsoke kanalščine, ki jo morajo plačevati zaradi gradnje čistilne naprave in drugih po njihovem mnenju zavoženih in predragih občinskih projektov. 
T- Iz Šentjerneja GORAN ROVAN /

X- Snemalec in montažer Tomi Naglič /

Protestniki so takole na silo vstopili na območje nove čistilne naprave, saj so jim varnostniki hoteli onemogočiti dostop do otvoritvenega prostora, kjer pa ni bilo veliko krajanov.
T- SAMO HUDOKLIN /
X- predsednik Civilne iniciative Glas ljudstva /

"Mi smo za čistilno napravo, nikakor pa za način, ki ga gospod župan in pa bom reku njegova koalicija izvajata. In bom reku breme stroškov čistilne naprave prelagata preko komunalnega prispevka, položnic na občane."
Protestniki so nosili številne panoje, na katerih je bila glavna ost naperjena proti šentjernejskemu županu, ki so ga tudi izvižgali.
T- MILENA CEKUTA /
"Če bi on na začetku nam on predstavu to in tega in pogodbo in kako se bo plačevalo verjetno bi mi pristali tudi na večje plačilo."
Člani civilne iniciative so že dosegli zmanjšanje komunalnega prispevka, zdaj nasprotujejo še previsoki kanalščini, ki jo bo kar 35 let dobival nemški koncesionar. Ta je za opremo prispeval milijon, občina pa poldrugi milijon evrov. 
T- FRANC HUDOKLIN /
X- župan občine Šentjernej /
"Jest se strinjam, da ima vsak možnost izražanja svoje želje, vendar pa ne na tak način. Torej centralna čistilna naprava je z današnjim dnem dobila še močnejši steber, še močnejše temelje. In tudi ti, ki so danes tukaj nosili mene in ostale moje, bom reku, občinske svetnike se morajo zavedat, da bo tudi iz njihovih stanovanjskih hiš morala do leta 2017 priteč torej odpadna voda. Če seveda ne bo šlo po mirni poti, so za to sodni mlini."
Župan je tudi napovedal, da bodo organizatorje današnjega neprijavljenega protesta prijavili in proti njim ukrepali.
